Sancte ecclesie filiis omnibus tam futuris quam presentibus notum facimus quod Stephanus, sacerdos de Seurra, et Humbertus frater ejus, laudante uxore sua nomine Flora ac filio suo Hugone, dederunt Deo et sancte Marie de Firmitate et monachis ibi in perpetuum Deo servientibus de omnibus terris quas idem monachi habebant vel adquirere poterunt vel propria familia aut sumptibus in parrochia Chilliaci incoluerint terciam partem decime que ad eos pertinebat hereditario jure. Hujus rei testes: Lambertus clericus, Bernardus de Seurra, item Otgerius, Hugo Baudricus.